ამერიკული საშინელებათა ისტორია: ფსიქიატრიული კლინიკა

**ამერიკული საშინელებათა ისტორია: ფსიქიატრიული კლინიკა** () — ამერიკული ტელეკომპანია FX-ის  ანთოლოგიური საშინელებათა ჟანრის სატელევიზიო სერიალ *ამერიკული საშინელებათა ისტორიის* მეორე სეზონი, მისი პრემიერა გაიმართა 2012 წლის 17 ოქტომბერს და დასრულდა 2014 წლის 23 იანვარს. წინა სეზონის *მკვლელი სახლი* განსხვავებით მეორე სეზონში დაემატა სრულიად ახალი პერსონაჟები და ახალი ადგილმდებარეობა რითიც ოფიციალურად დადასტურდა, რომ სერიალი ანთოლოგიური ხასიათისაა.

მეორე სეზონში სიუჟეტი ვითარდება 1964 წელს მასაჩუსეტსის შტატში მდებარე ბრაირკლიფის ფსიქიატრიულ კლინიკაში, სადაც გადმოცემულია კლინიკის პერსონალის და პაციენტების ისტორიები როგორც ამწყოდან ისე წარსულიდან. პირველი სეზონის მსახიობებიდან მონაწიელობა მიიღეს: ფრენსის კონროი, ჯესიკა ლანგი, დილან მაკდერმოტი, სარა პოლსონი, ივან პიტერსი, ზაქარი კუინტო და ლილი რეიბი.

როგორც მისმა წინამორბედებმა სეზონმა *ფსიქიატრიული კლინიკამ* კრიტიკოსების მხრიდან დაიმსახურა დადებითი შეფასება. სეზონმა მიიღო ემის ჯილდოს 17 ნომინაცია მათ შორის საუკეთესო ლიმიტირებული სერიალის ნომინაციაში და ოთხი ნომინაცია ლანგის, პოლსონის, ჯეიმზ კრომველის და კუინტოს სამსახიობო შესრულებისთვის. მათგან მხოლოდ კრომველმა გაიმარჯვა ნომინაციაში მამაკაცის საუკეთესო მეორეხარისხოვანი როლი მინი სერიალში.

მიუხედავად სერიალის ანთოლოგიური ხასიათისა *ფსიქიატრიული კლინიკის* რამდენიმე პერსონაჟი დაბრუნდა სერიალის მეოთხე სეზონში *მახინჯების შოუ* და მეექვსე სეზონში *როანოკი*, მსახიობებმა ლილი რეიბი, სარა პოლსონი, ნაომი გროსმანი და ჯონ კრომუელი დააბრუნეს თავიანთი პერსონაჟები მონაზონი მარი ეუნისე, ლანა უინტერსი, პეპერი და ახალგაზრდა ექიმი არტურ არდენი.

## სიუჟეტი 
სიუჟეტი ვითარდება 1964 წელს მასაჩუსეტსის შტატში მდებარე ბრაირკლიფის ფსიქიატრიულ კლინიკაში. ამ დაწესებულების ზედამხედველთა და მონაზონთა მმართველია მონაზონი ჯუდი მარტინი (ჯესიკა ლანგი), ხოლო ერთ-ერთი ზედამხედველია მისი პროტეჟე მონაზონი მარი ეუნისე (ლილი რეიბი), ხოლო კლინიკის დამაარსებელია მონსინიორი ტიმოტი ჰოვარდი (ჯოზეფ ფაინსი). დაწესებულებაში არის ორი ექიმი ფსიქიატრი — ოლივერ ტრედსონი (ზაქარი კუინტო) და მეცნიერი არტურ არდენი (ჯეიმზ კრომველი). ამბავი იწყება მაშინ, როდესაც კლინიკაში გამოძიების მიზნით მიდის ლესბოსელი ჟურნალისტი ლანა უინტერსი (სარა პოლსონი), რა დროსაც კლინიკაში გამოკეტავენ სერიულ მკვლელობაში დადანაშაულებულ კიტ უოკერს (ივან პიტერსი) და ლანა ცდილობს, გაიგოს რაც შეიძლება მეტი ბრაირკლიფისა და ამ სერიული მკვლელის შესახებ. მარი ეუნისეს დახმარებით იგი შეიჭრება ბრაირკლიფში. მაგრამ ჯუდი, შეიტყობს რა ამის შესახებ, მას გამოკეტავს და მის შეყვარებულს ხელს მოაწერინებს ფსიქიატრიულ კლინიკაში განთავსებაზე, ის კი იძულებულია გამოკეტოს ლანა ბრაირკლიფში, იმისათვის, რომ არავინ შეიტყოს მისი ორიენტაციის შესახებ. ბრაირკლიფში აგრეთვე იმყოფება ნიმფომანიაკი შეილი (კლოე სევინი) და სავარაუდო მკვლელი გრეის ბერტნარდი (ლიზი ბროშერე). ბრაირკლიფის პაციენტები ხშირად ხდებიან ზებუნებრივი მოვლენების მსხვერპლი.

## მსახიობები და პერსონაჟები 
### მთავარი პერსონაჟები 
* ზაქარი კუინტო — ექიმი ოლივერ ტრედსონი
* ჯოზეფ ფაინსი — მონსინიორი ტიმოტი ჰოვარდი
* სარა პოლსონი — ლანა უინტერსი
* ლილი რეიბი — მონაზონი მარი ეუნისე
* ივან პიტერსი — კიტ ვოკერი
* ლიზი ბროშერე — გრეის ბერტნარდი
* ჯეიმზ კრომველი — ექიმი არტურ არდენი
* ჯესიკა ლანგი — მონაზონი ჯუდ მარტინი

### სპეციალურად მოწვეული მსახიობები 
* კლოე სევინი — შეილი
* იან მაკშეინი — ლეი ემერსონი

### დამხმარე პერსონაჟები 
* ნაომი გროსმანი — პეპერი
* ფრედრიკ ლენე — ფრენკ მაკკენი
* ქლეა დიუვალი — ვენდი პეისერი
* ბრიტნი ოლდფორდი — ალმა ვოკერი
* ჯენა დევანი — ტერეზა მორისონი
* დილან მაკდერმოტი — ჯონი მორგანი
* ფრენსის კონროი — შახატი:სიკვდილის ანგელოზი
* ადამ ლევინი — ლეო მორისი
* მარკ ენგელჰარდტი — კარლი
* ბარბარა ტარბაკი — იღუმენია კლაუდია
* მარკ კონსუელოსი — სპივი
* მარკ მარგოლისი — სემ გუდვინი
* ფრანკა პოტენტე — ანა ფრანკი / შარლოტ ბრაუნი

## ეპიზოდები 

## რეიტინგები 
## გამოხმაურება 
### კრიტიკოსების გამოხმაურებები 
### რეიტინგები 
## საუნდტრეკი 
## რესურსები ინტერნეტში 
* 
* 

## სქოლიო 

02
კატეგორია:2012 წლის ამერიკული სატელევიზიო სეზონები
კატეგორია:2013 წლის ამერიკული სატელევიზიო სეზონები
კატეგორია:ამერიკული დრამატული ტელესერიალები